b'\n_START_ARTICLE_\nJakten p\xc3\xa5 lykke\n_START_SECTION_\nHandling\n_START_PARAGRAPH_\nI 1981 i San Francisco, investerer selgeren Chris Gardner (Will Smith) alle sparepengene sine i nye r\xc3\xb8ngten-skannere som han pr\xc3\xb8ver \xc3\xa5 selge videre. Samtidig som han pr\xc3\xb8ver \xc3\xa5 selge produktene sine, f\xc3\xa5r han problemer med \xc3\xa5 betale alle regningene sine, og de \xc3\xb8konomiske problemene lager en enda st\xc3\xb8rre kile i forholdet til hans kone Linda (Thandie Newton), som arbeider p\xc3\xa5 hotell. Mangelen p\xc3\xa5 et stabilt \xc3\xb8konomisk forhold f\xc3\xb8rer til ytterligere belastninger er p\xc3\xa5 ekteskapet deres. I det Gardner pr\xc3\xb8ver \xc3\xa5 selge en skanner, m\xc3\xb8ter han Jay Twistle (Brian Howe), som er leder for et meglerhus, og Gardner imponerer ham ved \xc3\xa5 l\xc3\xb8se en Rubiks kube i l\xc3\xb8pet av en kort taxi-tur. N\xc3\xa5r Jay forlater drosjen, mangler Gardner nok penger til \xc3\xa5 betale. Han velger \xc3\xa5 stikke av, noe som resulterer i at han blir jagd inn i en t-banestasjon. Gardner kommer seg p\xc3\xa5 et tog, men mister en av sine skannere i prosessen. Hans nye vennskap med Jay gj\xc3\xb8r at Chris f\xc3\xa5r tilbud om \xc3\xa5 bli aksjemegler. _NEWLINE_Dagen f\xc3\xb8r intervjuet i aksje-selskapet, godtar Gardner \xc3\xa5 male leiligheten han leier, for \xc3\xa5 utsette \xc3\xa5 m\xc3\xa5tte flytte ut fordi han har problemer med \xc3\xa5 betale leie. Samtidig som han er opptatt med \xc3\xa5 male kommer politiet p\xc3\xa5 grunn av hans mange parkeringsb\xc3\xb8ter som han ikke har betalt for. Gardner m\xc3\xa5 tilbringe den p\xc3\xa5f\xc3\xb8lgende natten i fengsel, noe som kompliserer hans planer for jobb-intervjuet neste morgen. Han kommer til kontoret i tide, fremdeles i sine loslitte kl\xc3\xa6r. Til tross for hans utseende og slitte kl\xc3\xa6r, imponerer han intervjuerne, og han f\xc3\xa5r begynne som praktikant. Gardner blir 1 av 20 praktikanter som konkurrerer om en betalt stilling som aksjemegler. Tiden som praktikant er uten l\xc3\xb8nn, og det imponerer ikke hans kone Linda, som forlater ham. I en krangel sier Gardner rett ut at Lisa er ute av stand til \xc3\xa5 v\xc3\xa6re en enslig mor, og hun lar Christopher bli igjen hos faren sin. _NEWLINE_I tillegg blir bankkontoen hans nesten t\xc3\xb8mt av skattemyndighetene p\xc3\xa5 grunn av ubetalt skatt, s\xc3\xa5 Gardner og s\xc3\xb8nnen hans blir kastet ut av leiligheten. De ender opp med \xc3\xa5 bli hjeml\xc3\xb8se, og p\xc3\xa5 ett tidspunkt m\xc3\xa5 de overnatte p\xc3\xa5 et toalett ved en t-banestasjon. Senere finner Gardner igjen skanneren som han tidligere mistet, og etter \xc3\xa5 ha reparert den, selger han den videre. Gardner pr\xc3\xb8ver \xc3\xa5 maksimere fortjenesten som praktikant ved meglerhuset, og han utvikler ulike metoder for \xc3\xa5 gj\xc3\xb8re salgene sine mer effektive. Uansett utfordringer, avsl\xc3\xb8rer han aldri situasjonen sin kollegaer. Mot slutten av perioden som praktikant f\xc3\xa5r Gardner m\xc3\xb8te sjefene ved meglerhuset. En av dem bemerker at han har p\xc3\xa5 seg en ny skjorte. Gardner forklarer at dette er hans siste arbeidsdag hos dem, og han ville kle seg for anledningen. Sjefen smiler og sier at Gardner kan bruke den samme skjorten igjen dagen etter, ettersom han f\xc3\xa5r den ettertraktede stillingen som aksjemegler. Gardner m\xc3\xa5 sl\xc3\xa5ss for \xc3\xa5 holde tilbake t\xc3\xa5rene, og etter \xc3\xa5 ha avsluttet m\xc3\xb8ter l\xc3\xb8per han deretter rett til s\xc3\xb8nnens barnehage for \xc3\xa5 omfavne Christopher. De g\xc3\xa5r nedover et fortau, og blir passert av en mann i dress (den virkelige Chris Gardner i en cameo). Epilogen avsl\xc3\xb8rer at Gardner etterhvert etablerte sin eget meglerhus som fikk stor suksess.'